es es en en it de cy su cy ro ro fr la cy bn cy es cy cy cy cy la cy cy cy cy cy cy cy cy en cy cy cy cy cy en es en en en
PWY SYDD EISOES YN CYSTADLU?
Galw pob artist! Ymunwch â’r Sialens i arlunio Porthcawl mewn un diwrnod yn unig.
Bu’r arfordir yn ysbrydoliaeth i lawer o artistiaid enwog – Van Gogh, Turner, Monet a’r Cymro Syr Kyffin Williams i enwi ychydig. Trowch y cloc ymlaen i’r Unfed Ganrif ar Hugain ac fe welwn Porthcawl trwy lygaid gwahanol iawn: i rai, yr atyniad yw coffi a mynd am dro ar hyd y Promenâd; i eraill syrffio yn Rest Bay neu rownd o golff sy’n mynd â’u pryd.
Bydd eich gwaith gorffenedig yn ymddangos yn yr arddangosfa ar-lein, ac fe fyddwch yn rhan o’r gystadleuaeth i ennill gwobr Sialens Celf Cymru. Hefyd cewch gyfle i werthu’r gwaith celf ar-lein.
Mae cymryd rhan yn hawdd.
I ddechrau: Prynnwch docyn artist yma. Mae’n costio £10 + £2 ffi fwcio.
Mae holl gostau cymryd rhan yn gynwysiedig ym mhris y tocyn, gan gynnwys:
Mynediad i’r gystadleuaeth ar Ddydd Sadwrn 6ed Mehefin 2015
Arddangos eich gwaith yn arddangosfa a gwerthiant ar-lein Sialens Celf Cymru
Cael cyfle i ymgeisio am wobr y Sialens, gan gynnwys y brif wobr o £500
Yna: Gwnewch rywfaint o waith paratoi creadigol
Os yn bosibl ymwelwch â Phorthcawl cyn y digwyddiad, i roi cymorth i chi benderfynu ble i arlunio. Gwelwch fap yma, a chliciwch ar ein tudalen ymweld.
O’r gorau, nawr rydych yn barod: Diwrnod arlunio Dydd Sadwrn 6ed Mehefin 2015
Mae angen arwyddo i gystadlu rhwng 9yb a 11yb ym Mhencadlys y Sialens, gan ddod â’r canlynol gyda chi:
Eich tocyn artist wedi’i argraffu
Y cynfas neu ddeunydd rydych am ei ddefnyddio (uchafswm maint 1m sg), fel ein bod yn gallu rhoi stamp y Sialens arno.
Rhaid i’r gwaith gorffenedig ddangos y marc yma er mwyn bod yn ddilys i gymryd rhan yn y gystadleuaeth, i ennill gwobr a chael ei arddangos ar-lein. Os ydych am werthu’r gwaith, bydd angen ei adael gyda ni.
Yn olaf: Yr arddangosfa a gwerthiant ar-lein ar Ddydd Sul 7fed Mehefin i Ddydd Sadwrn 13eg Mehefin 2015
Bydd y gwaith celf ar-lein erbyn 11yb ar Ddydd Sul 7fed Mehefin.
Os ydych yn penderfynu i werthu eich gwaith celf rhaid i chi bennu pris, ond cofiwch mai’r isafswm yw £40.
Copyright © 2018 . All Rights Reserved.
The Farben Basic Theme by bavotasan.com.